CELEX: 52017PC0416
Language: lt
Date: 2017-08-07
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinėje cukraus taryboje dėl 1992 m. Tarptautinio cukraus susitarimo pratęsimo

EUROPOS KOMISIJA
            Briuselis, 2017 08 07
            COM(2017) 416 final
            2017/0187(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinėje cukraus taryboje dėl 1992 m. Tarptautinio cukraus susitarimo pratęsimo
            
               
         
         
            
               AIŠKINAMASIS MEMORANDUMAS
            
            
               1.Pasiūlymo dalykas
            
            
               Šis pasiūlymas yra susijęs su sprendimu, kuriuo nustatoma pozicija, kurios Sąjungos vardu turi būti laikomasi Tarptautinėje cukraus taryboje dėl numatomo sprendimo dėl 1992 m. Tarptautinio cukraus susitarimo pratęsimo dar dvejiems metams. 
            
            
               2.Pasiūlymo aplinkybės
            
            
               2.1.1992 m. Tarptautinis cukraus susitarimas
            
            
               1992 m. Tarptautiniu cukraus susitarimu (toliau – Susitarimas) siekiama užtikrinti glaudesnį tarptautinį bendradarbiavimą pasaulinio lygio klausimais dėl cukraus ir kitais susijusiais klausimais, užtikrinti forumą tarpvyriausybinėms konsultacijoms klausimais dėl cukraus ir to, kaip pagerinti pasaulinę cukraus sektoriaus ekonomiką, renkant ir teikiant informaciją apie pasaulinę cukraus ir kitų saldiklių rinką sudaryti palankesnes sąlygas prekybai ir skatinti didesnę cukraus paklausą, visų pirma netradiciniam panaudojimui. Susitarimas įsigaliojo 1993 m. sausio 1 d. 
            
            
               Sąjunga yra viena iš Susitarimo šalių
                  1
               . 
            
            
               2.2.Tarptautinė cukraus taryba
            
            
               Tarptautinė cukraus taryba yra organas, atsakingas už visų funkcijų, reikalingų Susitarimo nuostatoms įgyvendinti, vykdymą. Ji priima taisykles ir norminius teisės aktus, įskaitant Tarybos bei jos komitetų darbo tvarkos taisykles ir organizacijos finansų bei personalo nuostatus. Taryba saugo būtinus dokumentus ir skelbia metines ataskaitas ir, jei mano esant būtina, – kitą informaciją. 
            
            
               Visų Susitarimo narių balsų suma sudaro 2 000 balsų. Kiekvienas Susitarimo narys turi nustatytą balsų skaičių. Jis kasmet pakoreguojamas remiantis iš anksto Susitarime nustatytais kriterijais. Visi Tarybos sprendimai priimami iš esmės bendru sutarimu, išskyrus atvejus, kai Susitarime nustatyta kitaip. Nesant bendro sutarimo, sprendimai priimami paprasta balsų dauguma, išskyrus atvejus, kai Susitarime nustatyta, kad sprendimas turi būti priimtas specialia balsų dauguma.
            
            
               2.3.Numatomas Tarptautinės cukraus tarybos aktas
            
            
               Pasibaigus 2017 m. birželio 22 d. surengtai 51ai sesijai, Tarptautinė cukraus taryba turi priimti sprendimą dėl 1992 m. Tarptautinio cukraus susitarimo pratęsimo dar dvejiems metams (toliau – numatomas aktas). Sprendimas bus priimtas taikant rašytinę procedūrą. 
            
            
               Numatomas aktas šalims privalomas pagal Susitarimo 45 straipsnio 2 dalį, kurioje nustatyta: „Po 1995 m. gruodžio 31 d. Taryba gali specialia balsų dauguma Susitarimą pratęsti kitiems, kiekvienu atveju ne ilgesniems nei dvejų metų laikotarpiams. Bet kuris narys, nesutinkantis su bet kuriuo tokiu Susitarimo pratęsimu, apie tai raštu informuoja Tarybą ir nuo Susitarimo pratęsimo laikotarpio pradžios dienos nustoja būti jo šalimi.“ 
            
            
               3.Pozicija, kurios turi būti laikomasi Sąjungos vardu
            
            
               Sprendimu 92/580/EEB Bendrijos sudarytas 1992 m. Tarptautinis cukraus susitarimas (toliau – Susitarimas) įsigaliojo 1993 m. sausio 1 d. ir galiojo trejus metus, iki 1995 m. gruodžio 31 d. Nuo to laiko jis buvo reguliariai pratęsiamas tolesniems dvejų metų laikotarpiams. Paskutinį kartą Susitarimas Tarptautinės cukraus tarybos sprendimu buvo pratęstas 2015 m. birželio mėn. ir tebegalioja iki 2017 m. gruodžio 31 d. Susitarimo pratęsimas dar vienam, ne ilgesniam kaip dvejų metų laikotarpiui atitinka Europos Sąjungos interesus. 
            
            
               Pratęsus Susitarimą ES toliau privalės mokėti įnašus į Susitarimo administravimo biudžetą ir jai kils teisinių pasekmių. Šis įnašas įtrauktas į Europos Sąjungos biudžeto 05 06 01 eilutę (Tarptautiniai susitarimai žemės ūkio srityje). 
            
            
               Šio pasiūlymo tikslas – prašyti Tarybos įgalioti Komisiją Sąjungos vardu raštu informuoti Tarptautinę cukraus tarybą, kad Sąjunga pritaria, kad Susitarimas būtų pratęstas iki 2019 m. gruodžio 31 d. 
            
            
               Kadangi Susitarimo pratęsimas sukelia Sąjungai teisinių pasekmių, turi būti nustatyta Sąjungos pozicija. 
            
            
               4.Teisinis pagrindas
            
         
         
            
               4.1.Procedūrinis teisinis pagrindas
            
            
               4.1.1.Principai
            
            
               Sutarties dėl Europos Sąjungos veikimo (SESV) 218 straipsnio 9 dalyje nustatyta, kad priimami sprendimai, kuriais nustatomos „pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
            
            
               Teisinę galią turinčių aktų samprata apima aktus, kurie daro teisinį poveikį remiantis atitinkamo organo veiklą reglamentuojančiomis tarptautinės teisės normomis. Ji taip pat apima priemones, kurios pagal tarptautinę teisę neturi privalomojo poveikio, bet „gali labai paveikti ES teisės aktų leidėjo priimtus teisės aktus“
                  2
               .
            
            
               4.1.2.Teisinio pagrindo taikymas aptariamuoju atveju
            
            
               Tarptautinė cukraus taryba yra susitarimu, t. y. 1992 m. Tarptautiniu cukraus susitarimu, įsteigtas organas.
            
            
               Aktas, kurį Tarptautinės cukraus tarybos prašoma priimti, yra teisinę galią turintis aktas. Vadovaujantis Susitarimo 45 straipsnio 2 dalimi, numatomas aktas šalims bus privalomas pagal tarptautinę teisę. 
            
            
               Numatomu aktu nei pildoma, nei keičiama Susitarime nustatyta institucinė struktūra.
            
            
               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
            
            
               4.2.Materialinis teisinis pagrindas
            
            
               4.2.1.Principai
            
            
               Sprendimo pagal SESV 218 straipsnio 9 dalį materialinis teisinis pagrindas iš esmės priklauso nuo numatomo akto, dėl kurio Sąjungos vardu turi būti laikomasi pozicijos, tikslo ir turinio. Jeigu numatytu aktu siekiama dviejų tikslų arba jį sudaro du elementai ir jeigu vieną iš tų tikslų ar elementų galima laikyti pagrindiniu, o kitą tik papildomu, sprendimas pagal SESV 218 straipsnio 9 dalį turi būti grindžiamas vieninteliu materialiniu teisiniu pagrindu – tuo, kurio reikalauja pagrindinis ar dominuojantis tikslas arba elementas.
            
            
               4.2.2.Teisinio pagrindo taikymas aptariamuoju atveju
            
            
               Pagrindinis numatomo akto tikslas ir turinys yra susiję su bendra prekybos politika.
            
            
               Todėl siūlomo sprendimo materialinis teisinis pagrindas yra SESV 207 straipsnis.
            
            
               4.3.Išvada
            
            
               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.
            
            
               2017/0187 (NLE)
            
            
               Pasiūlymas
            
            
               TARYBOS SPRENDIMAS
            
         
         
            
               dėl pozicijos, kurios Europos Sąjungos vardu turi būti laikomasi Tarptautinėje cukraus taryboje dėl 1992 m. Tarptautinio cukraus susitarimo pratęsimo
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos sprendimu 92/580/EEB
                  3
                sudarytas 1992 m. Tarptautinis cukraus susitarimas (toliau – Susitarimas) įsigaliojo 1993 m. sausio 1 d. ir galiojo trejus metus, iki 1995 m. gruodžio 31 d. Nuo to laiko jis buvo reguliariai pratęsiamas tolesniems dvejų metų laikotarpiams. Paskutinį kartą Susitarimas Tarptautinės cukraus tarybos sprendimu buvo pratęstas 2015 m. birželio mėn.
                  4
                ir tebegalioja iki 2017 m. gruodžio 31 d.; 
            
            
               (2)pagal Susitarimo 45 straipsnio 2 dalį „po 1995 m. gruodžio 31 d. Taryba gali specialia balsų dauguma Susitarimą pratęsti kitiems, kiekvienu atveju ne ilgesniems nei dvejų metų laikotarpiams. Bet kuris narys, nesutinkantis su bet kuriuo tokiu Susitarimo pratęsimu, apie tai raštu informuoja Tarybą ir nuo Susitarimo pratęsimo laikotarpio pradžios dienos nustoja būti jo šalimi“;
            
            
               (3) pasibaigus 2017 m. birželio 22 d. surengtai 51ai sesijai, Tarptautinė cukraus taryba turi priimti sprendimą dėl 1992 m. Tarptautinio cukraus susitarimo pratęsimo dar dvejiems metams (toliau – numatomas aktas). Sprendimas bus priimtas taikant rašytinę procedūrą; 
            
            
               (4)tikslinga nustatyti poziciją, kurios Sąjungos vardu turi būti laikomasi Tarptautinėje cukraus taryboje, nes Susitarimo pratęsimas bus privalomas Sąjungai;
            
            
               (5)Susitarimo pratęsimas dar vienam, ne ilgesniam kaip dvejų metų laikotarpiui atitinka Europos Sąjungos interesus;
            
            
               (6)remiantis Europos Sąjungos sutarties 17 straipsnio 1 dalimi, Tarptautinėje cukraus taryboje Sąjungai turi atstovauti Komisija,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Rašytinė pozicija, kurios Sąjungos vardu turi būti laikomasi pasibaigus Tarptautinės cukraus tarybos 51ai sesijai, yra tokia:
            
            
               Įgalioti Komisiją pritarti 1992 m. Tarptautinio cukraus susitarimo pratęsimui dar vienam, ne ilgesniam kaip dvejų metų laikotarpiui.
            
            
                2 straipsnis
            
            
               Priimtas Tarptautinės cukraus tarybos sprendimas skelbiamas Europos Sąjungos oficialiajame leidinyje.
            
            
               3 straipsnis
            
            
               Šis sprendimas skirtas Komisijai.
            
            
               Priimta Briuselyje
            
         
         
            
               
                     Tarybos vardu
               
               
                     Pirmininkas
               
            
            
                     
                        FINANSINĖ PAŽYMA
                     
                  
                  
                     
                        Fin Stat/17/MK/ig/
                     
                     
                        rev1_3163147
                     
                     
                        agri.ddg3.g.4(2017)3127013
                     
                  
               
                     
                  
                  
                     
                        6.221.2017.1
                     
                  
               
                     
                  
                  
                     
                        DATA: 2017 07 11
                     
                     
                  
               
                     
                        1.
                     
                  
                  
                     
                        BIUDŽETO IŠLAIDŲ KATEGORIJA
                     
                     
                        05 06 skyrius – TARPTAUTINIAI ŽEMĖS ŪKIO IR KAIMO PLĖTROS POLITIKOS SRITIES ASPEKTAI
                     
                     
                        05 06 01– Tarptautiniai susitarimai žemės ūkio srityje
                     
                     
                  
                  
                     
                        ASIGNAVIMAI
                     
                     
                     
                        2017 m. biudžetas: 8 105 849 EUR
                     
                     
                        2018 m. BP: 7 228 000 EUR
                     
                  
               
                     
                        2.
                     
                  
                  
                     
                        PAVADINIMAS
                           Pasiūlymas dėl Tarybos sprendimo dėl pozicijos, kurios Europos Sąjungos vardu turi būti laikomasi Tarptautinėje cukraus taryboje dėl 1992 m. Tarptautinio cukraus susitarimo pratęsimo
                     
                     
                  
               
                     
                        3.
                     
                  
                  
                     
                        TEISINIS PAGRINDAS – Sutarties dėl Europos Sąjungos veikimo 207 straipsnis kartu su 218 straipsnio 9 dalimi
                     
                     
                  
               
                     
                        4.
                     
                  
                  
                     
                        TIKSLAI
                     
                     
                        Pratęsti šiuo metu galiojantį Tarptautinį cukraus susitarimą dar dvejiems metams (2018 m. sausio 1 d. – 2019 m. gruodžio 31 d.). (2017 m. poveikio nėra)
                     
                     
                  
               
                     
                        5.
                     
                  
                  
                     
                        FINANSINIS POVEIKIS
                     
                  
                  
                     
                        12 MĖN. LAIKOTARPIS
                        
                           (mln. EUR)
                     
                  
                  
                     
                        EINAMIEJI FINANSINIAI METAI
                     
                     
                        2017 m.
                     
                     
                        (mln. EUR)
                     
                  
                  
                     
                        ATEINANTYS FINANSINIAI METAI
                     
                     
                        2018 m. (mln. EUR)
                     
                  
               
                     
                        5.0
                     
                  
                  
                     
                        IŠLAIDOS:
                     
                     
                        -
                              ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)
                     
                     
                        -
                              NACIONALINIŲ INSTITUCIJŲ
                     
                     
                        -
                              KITOS
                     
                  
                  
                     
                  
                  
                     
                  
                  
                     
                           0,49
                     
                  
               
                     
                        5.1
                     
                  
                  
                     
                        ĮPLAUKOS:
                     
                     
                        -
                              ES NUOSAVI IŠTEKLIAI 
                           (MOKESČIAI IR (ARBA) MUITAI)
                     
                     
                        -
                              NACIONALINĖS
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2019 m.
                     
                     
                        (mln. EUR)
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        NUMATOMOS IŠLAIDOS
                     
                  
                  
                     
                        0,57
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        NUMATOMOS ĮPLAUKOS
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        APSKAIČIAVIMO METODAS – pagrįstas prielaidomis apie numatomą ES balsų skaičių (kuris kiekvienais metais būna skirtingas) ir numatomą sumą, kurią už kiekvieną balsą reikės sumokėti svarais sterlingais (GBP). 
                     
                  
               
                     
                        6.0
                     
                  
                  
                     
                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ?
                     
                  
                  
                     
                        TAIP NE
                     
                  
               
                     
                        6.1
                     
                  
                  
                     
                        AR PROJEKTAS GALI BŪTI FINANSUOJAMAS PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ?
                     
                  
                  
                     
                  
               
                     
                        6.2
                     
                  
                  
                     
                        AR REIKĖS PAPILDOMO BIUDŽETO?
                     
                  
                  
                     
                  
               
                     
                        6.3
                     
                  
                  
                     
                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?
                     
                  
                  
                     
                        TAIP NE
                     
                  
               
                     
                        Faktiškai mokėtina suma gali skirtis priklausomai nuo galutinio ES skirtų balsų skaičius, nuo sumos, kurią už kiekvieną balsą reikės sumokėti GBP, ir nuo EUR bei GBP keitimo kurso. 
                     
                  
               
         
         
            
                  
                     (1)
                  1992 m. lapkričio 13 d. Tarybos sprendimas 92/580/EEB (OL L 379, 1992 12 23, p. 15).
               
               
                  
                     (2)
                  Sprendimo Vokietija prieš Tarybą (OIV), C399/12, ECLI:EU:C:2014:2258, 61–64 punktai. 
               
               
                  
                     (3)
                  OL L 379, 1992 12 23, p. 15.
               
               
                  
                     (4)
                  OL L 234, 2015 9 8, p. 6.